वीर अस्पतालका कामु निर्देशक डा. भूपेन्द्रकुमार बस्नेतका अनुसार, अनशनको १९औं दिनदेखि ज्वरो आएपछि गंगामायालाई नसाबाट एन्टिबायोटिक र पोषण (प्यारेन्टल न्यूट्रिशन) दिएर राखिएको छ । नसामा रगत जम्ने समस्या थम्ब्रोसिस देखिएपछि त्यसको औषधि पनि सुईबाट दिइरहेको बताउँदै डा. बस्नेत भन्छन्, “लामो समयदेखिको अनशनले जर्जर बनाएको शरीरलाई नसाबाट दिइएको पोषणले धानिरहन सक्दैन, कुनै पनि बेला अप्रिय घटना हुन सक्छ ।”
